CELEX: 62015CN0256
Language: hr
Date: 2015-06-01 00:00:00
Title: Predmet C-256/15: Zahtjev za prethodnu odluku koji je 1. lipnja 2015. uputilo Vrhovno sodišče Republike Slovenije (Slovenija) – Drago Nemec protiv Republike Slovenije

14.9.2015   
            
            
               HR
            
            
               Službeni list Europske unije
            
            
               C 302/14
            
         Zahtjev za prethodnu odluku koji je 1. lipnja 2015. uputilo Vrhovno sodišče Republike Slovenije (Slovenija) – Drago Nemec protiv Republike Slovenije
   (Predmet C-256/15)
   (2015/C 302/18)
   Jezik postupka: slovenski
   
      Sud koji je uputio zahtjev
   
   Vrhovno sodišče Republike Slovenije
   
      Stranke glavnog postupka
   
   
      Tužitelj: Drago Nemec
   
      Tuženik: Republika Slovenija
   
      Prethodna pitanja
   
   
            
               1.
            
            
               Treba li odredbu članka 2. točke 1. treće podtočke Direktive2000/35/EZ (1) tumačiti na način da se, u sustavu u kojem se fizičkoj osobi, kako bi mogao obavljati gospodarsku djelatnost, izdaje dozvola u kojoj se navodi djelatnost za koju se dozvola izdaje, ne radi o poduzetniku te, stoga, ni o naplati u poslovanju u smislu navedene odredbe direktive, kada se pravni posao iz kojeg proizlazi zakašnjenje plaćanja odnosi na djelatnost koja nije obuhvaćena dozvolom?
               U slučaju negativnog odgovora na prethodno pitanje:
            
         
               2.
            
            
               Treba li odredbu članka 2. točke 1. treće podtočke Direktive 2000/35/CE tumačiti tako da se fizička osoba smatra poduzetnikom a pravni posao iz kojeg proizlazi zakašnjenje plaćanja predstavlja naplatu u poslovanju u smislu navedene odredbe, kada se radi o pravnom poslu koji nije obuhvaćen registriranom djelatnošću navedene fizičke osobe, već proizlazi iz djelatnosti koja po svojoj naravi može biti gospodarska djelatnost, a na temelju takvog posla je izdana faktura; i
            
         
               3.
            
            
               Je li pravilo prema kojemu zatezne kamate prestaju teći kada visina dospjelih i neplaćenih kamata dosegne iznos glavnice (pravilo ne ultra alterum tantum) u suprotnosti sa odredbama Direktive 2000/35/EZ?
            
         
      (1)  Direktiva 2000/35/EZ Europskog parlamenta i Vijeća od 29. lipnja 2000. o borbi protiv kašnjenja u plaćanju u poslovnim transakcijama (SL L 200, str. 35.) (SL, posebno izdanje na hrvatskom jeziku, poglavlje 17., svezak 3., str. 3.)